 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. xxx din XXX 09.2019

Ca urmare a solicitării de emitere a acordului de mediu adresată de **FORTUNA PARK SRL**, cu sediul în municipiul **Miercurea-Ciuc, str. Al. Fortuna Park, nr.1/A/701**, judeţul Harghita înregistrată la Agenţia pentru Protecţia Mediului Harghita cu nr. 6995 din 22.07.2019, completată cu nr.7464/08.08.2019, nr.7594/13.08.2019 în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei/şedinţelor Comisiei de analiză tehnică din data de 03.09.2019 că proiectul **„Construire bloc de locuințe colective D+P+5E+M și clădire pentru servicii și comerț P+1, organizare de șantier, branșamente și racorduri utilități“** propus a fi amplasat în municipiul Miercurea-Ciuc, str. Al. Fortuna Park, F.N., județul Harghita.

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

a) proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr. 2, la pct.10, lit. b)proiecte de dezvoltare urbană, inclusiv construcția centrelor comerciale și a parcărilor auto publice coroborat cu pct.13, lit. a)orice modificări sau extinderi, altele decât cele prevăzute la pct.24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) Justificarea potrivit criteriilor prevăzute în anexa nr. 3;

**1. Caracteristicile proiectelor**

**a) dimensiunea şi concepţia întregului proiect:**

Construcția propusă va fi amplasată în județul Harghita, municipiul Miercurea-Ciuc,str. Al. Fortuna Park, F.N.,pe un teren cu o suprafață totală de 14794 mp.

Prezentul proiect face referire la lucrările de construire a unui bloc de locuințe cu două scări de bloc și a rețelelor edilitare aferente.

Amplasamentul lucrărilor de construire se află în intravilanul Municipiului Miercurea Ciuc, pe aleea Fortuna Park nr. FN. Încadrarea seismică este în conformitate cu Codul de proiectare seismică – Indicativ P 100 – 1/2013. Conform zonării teritoriului României în termeni de perioadă de control (colţ), Tc a timpului de răspuns, perimetrul cercetat are coeficientul Tc = 0,7s, iar conform zonării teritoriului României în termeni de valori de vârf ale acceleraţiei terenului pentru proiectare Ag = 0,30g. Adâncimea de îngheţ este de 1,0 m conform STAS 6054/77.

Prin prezentul proiect se prevăd construirea blocului de locuințe D+P+5E+M, a unei clădiri pentru servicii și comerț P+1E și a rețelelor edilitare aferente.

Lucrările de construire a blocului de locuit va avea următoarea succesiune tehnologică:

1.Se realizează organizarea de șantier și împrejmuirea provizorie a amplasamentului;

2. Se realizează săpătura generală a clădirii;

3. Realizare strat de beton pentru montaj peste care se realizează hidroizolații orizontală;

4. Se realizează diafragma de beton armat a clădirii;

5. Se construiește infrastructura de beton a clădirii;

6. Se realizează suprastructura de beton armat a clădirii și a zidăriilor de închidere și compartimentare;

7. Se realizează rețelele edilitare aferente clădirii;

8. Astuparea parțială sau totală a gropilor datorate lucrărilor de construire;

9. Se realizează lucrările de instalații și de finisaj interioare;

10. Se realizează finisajul exterior al clădirii;

11. Se realizează lucrările de amenajări exterioare (parcări auto, alei auto și pietonale, amenajarea curții);

***Utilități:***

Sunt asigurate toate rețelele edilitare necesare. Racordarea la acestea se va realiza conform proiect autorizat, după obținerea acordului de racordare în prealabil.

**b) cumularea cu alte proiecte existente şi/sau aprobate**: Construcția blocului de locuințe nr.3 va fi urmat de realizarea clădirii pentru servicii și comerț după care se va realiza blocul nr.4 în perioada următorilor 3-5 ani.

**c) utilizarea resurselor naturale, în special a solului, a terenurilor, a apei şi a biodiversităţii**: Se va ocupa cu construcția o suprafață de 14794 mp din intravilanul localității municipiul Miercurea-Ciuc, str. Al. Fortuna Park, F,N.,

**d) cantitatea şi tipurile de deşeuri generate/gestionate**:

Deşeurile rezultate în timpul execuţiei lucrărilor se vor depozita separat pe categorii (hârtie; ambalaje din polietilenă, metale,lavete, etc.) în recipiente sau containere destinate colectării acestora. Deșeurile menajere vor fi transportate la groapa de gunoi. Toaletele ecologice golite periodic de o firmă autorizată. Celelalte deşeuri vor fi valorificate prin predarea lor către un operator specializat pentru colectarea reciclarea/reutilizarea lor, respectând prevederile Legii nr. 211 din 15/11/2011 privind regimul deșeurilor.

- gestionarea deşeurilor se va face conform Legii 211/2011 privind regimul deşeurilor;

- se va ţine evidenţa strictă a cantităţilor şi tipurilor de deşeuri produse şi a operaţiunilor cu deşeuri conform prevederilor HG 856/2002 conform tabel de mai jos:

|  |  |  |  |
| --- | --- | --- | --- |
| Denumire deşeu | Cod deşeu | Eliminarea/Valorificarea deşeului | Cantitate (Kg) |
| Alte deșeuri nespecificate | 05.07.99 | Valorificare prin unităţi specializate. | 1 000 | |
| Ambalaje de hârtie şi carton | 15.01.01 | Valorificare prin unităţi specializate. | 2 000 | |
| Ambalaje de materiale plastice | 15.01.02 | Valorificare prin unităţi specializate. | 1 000 | |
| Ambalaje din materiale textile | 15.01.09 | Valorificare prin unităţi specializate. | 200 | |
| Beton | 17.01.01 | Eliminarea la depozitul de deşeuri inerte al localităţii | 5 000 | |
| Fier și Oţel | 17.04.05 | Valorificare prin unităţi specializate. | 1 000 | |
| Deșeuri municipal, fără altă specificație | 20.03.99 | Valorificare prin unităţi specializate. | 2 000 | |

- respectarea HG 621/2005 privind gestionarea ambalajelor şi a deşeurilor de ambalaje;

- se va ţine evidenţa transportului şi recepţiei cantităţilor de detritus şi a reziduurilor tehnologice, luându-se măsurile necesare ca în timpul depozitării să nu se polueze zonele limitrofe;

- este interzisă abandonarea deşeurilor sau depozitarea în locuri neautorizate;

- se vor respecta prevederile HG nr.1061/2008 privind transportul deșeurilor periculoase și nepericuloase pe teritoriul României ;

Lucrările vor fi realizate după normele de calitate din construcții, astfel încât cantitățile de deșeuri rezultate să fie minime.

În timpul funcționării: deșeuri din deznisipator, nămol de la separatorul de hidrocarburi vor fi colectate separat și vor fi predate pentru societăților autorizate.

**e) poluarea şi alte efecte negative:**

*În timpul construcției:*Activitatea nu va afecta vecinătățile prin zgomot și vibrații.

* **zgomot**:- Singurele surse de zgomot și vibrații sunt utilajele necesare executării lucrărilor de construire. Deoarece acestea trebuie să fie omologate, se consideră că zgomotele și vibrațiile se încadrează în limitele admisibile prevăzute de STAS 10009/2017 – 50dB(A). Pentru a reduce zgomotul și vibrațiile, și deci impactul acestora asupra faunei zonei, locuitorilor și locuințelor din zonă, se vor lua următoarele măsuri:
* Deplasarea mijloacelor de transport pe drumurile de pământ sau balastate să se facă cu viteze de maxim 30 km/h;
* Asigurarea în permanență a unei bune întrețineri a utilajelor și mijloacelor de transport pentru a se evita depășirile LMA.
* Efectele regulată a reviziilor tehnice la mijloacele auto și la utilaje pentru ca emisiile să se încadreze în prevederile NRTA 4/1998.
* **emisii în aer**: Posibila sursă de poluare a aerului în perioada de execuție este reprezentată de utilajele din dotare. Impactul gazelor de ardere provenit de la motoarele utilajelor asupra aerului atmosferic este practic nesemnificativ, el încadrându-se în fondul general al admisiei permise.

Utilajele implicate în realizarea lucrării au revizia tehnică efectuată și nu prezintă o posibilă sursă majoră de poluare. În vederea diminuării emisiilor de gaze de ardere, pe durata pauzelor se vor opri motoarele de la utilaje și / sau autoutilitare.

Activitatea de construcție și vehicule în mișcare pot genera praf în condiții de secetă, acesta poate fi generat ca urmare a deplasării utilajelor pe drumuri nepietruite, a decopertării solului a excavării și a umplerii șanțurilor. Cea mai importantă sursă de praf este de obicei reprezentată de deplasarea utilajelor la frontul de lucru. Pentru controlarea emisiilor de praf se va restricționa viteza de deplasare a utilajelor și se va monitoriza vizual generarea prafului implementându-se măsuri de diminuare dacă se vor produce emisii importante în afara șantierului și mai ales în vecinătatea locuințelor.

* **emisii în apă**: Nu este posibilă afectarea a calității apelor pentru că nu se prevăd lucrări de subtraversare a cursurilor de apă.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: Nu este cazul.

g) riscurile pentru sănătatea umană: Nu este cazul.

**2..Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul municipiul Miercurea-Ciuc, str. Al. Fortuna Park, F.N., județul Harghita pe terenuri aflate în proprietatea privată, conform Certificatul de Urbanism nr.262/16.04.2019 emis de Municipiul Miercurea-Ciuc , pentru ”**Construire bloc de locuințe colective D+P+5E+M și clădire pentru servicii și comerț P+1, organizare de șantier, branșamente și racorduri utilități“**

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului municipiul Miercurea-Ciuc, str. Al. Fortuna Park, jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv minor.

c) natura transfrontieră a impactului: nu este cazul*.*

d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g) cumularea impactului cu impactul altor proiecte existente și/sau aprobate:

**II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus **nu intră** sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**Condițiile de realizare a proiectului:**

a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d Refacerea mediului şi readucerea în starea iniţială a suprafeţelor afectate temporar prin realizarea proiectului.

e Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f Concentraţiile maxime de poluanţi evacuaţi prin apele uzate menajere vidanjate, care vor fi preluate în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 –, NTPA-002/2005.

Aveți obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea.

g. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

p.ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr. MIHÁLY István